उन्होंने कांग्रेस पर प्रहार करते हुए आरोप लगाया कि कांग्रेस के कार्यकाल में प्रदेश में उद्योगों का विकास नहीं बल्कि नशे के कारोबार को उद्योग के रूप में विकसित किया गया, जिसका खमियाजा जिला ऊना सहित प्रदेश के अन्य जिलों की जनता को अपने नौजवानों को खोकर चुकाना पड़ रहा है। उन्होंने कहा कि जयराम सरकार ने अब सत्ता में आते ही नशा माफिया पर कड़ा प्रहार किया है। अधिकारियों को नशा माफिया पर लगाम लगाने के लिए खुली छूट दी है और युवाओं को प्रोत्साहन देने के लिए खेलों का आयोजन किए जाने की परंपरा की शुरूआत की गई।